Taurų tvenkinys
55°14′2″ š. pl. 22°13′53″ r. ilg.﻿ / ﻿55.23389°š. pl. 22.23139°r. ilg.﻿ / 55.23389; 22.23139 Taurų tvenkinys – tvenkinys Lietuvoje, Tauragės rajone, 4 km į pietvakarius nuo Tauragės miesto centro. Sudarytas užtvenkus Katinupio upelį (Ežeruonos intakas) 1 km nuo jo žiočių. Tvenkinio ilgis iš šiaurės į pietus – 0,39 km, plotis – iki 0,1 km. Į šiaurės rytus yra 0,14 km ilgio įlanka. Altitudė 20,1 m. Krantai neaukšti, pietryčiuose apaugę medžiais. Pietinėje ir rytinėje pakrantėse stūkso Taurų miškas, šiaurinėje – plyti dirbami laukai. Šalia įsikūręs Ceikiškės kaimas, atokiau į šiaurės rytus – Taurų gyvenvietė. Šiaurine pakrante nutiestas kelias  A12  Ryga–Šiauliai–Tauragė–Kaliningradas .